**ชื่อเรื่อง** รายงานการใช้บทเรียนสำเร็จรูปประกอบเทคนิค STAD รายวิชา ส31102 สังคมศึกษา

 เรื่อง กฎหมายในชีวิตประวัน กลุ่มสาระสังคมศึกษา ศาสนา และวัฒนธรรม

 สำหรับนักเรียนชั้นมัธยมศึกษาปีที่ 4

**ผู้รายงาน** นายสุริยา เกษอินทร์

**ปีการศึกษา** 2557

**บทคัดย่อ**

การจัดกิจกรรมการสอนใช้บทเรียนสำเร็จรูปประกอบเทคนิค STAD เป็นวิธีการจัดการเรียนการสอนที่เน้นการทำงานเป็นกลุ่มและแบ่งผู้เรียนออกตามความสามารถ ร่วมกันศึกษา บทเรียนสำเร็จรูปตามกรอบของบทเรียนสำเร็จรูป เพื่อช่วยให้ผู้เรียนสามารถเรียนรู้และสร้างองค์ความรู้ได้ ดังนั้นการวิจัยครั้งนี้จึงมีวัตถุประสงค์เพื่อ 1) ศึกษาประสิทธิภาพบทเรียนสำเร็จรูปประกอบเทคนิค STAD รายวิชา ส31102 สังคมศึกษา เรื่อง กฎหมายในชีวิตประจำวัน กลุ่มสาระการเรียนรู้สังคมศึกษาศาสนาและวัฒนธรรม สำหรับนักเรียนชั้นมัธยมศึกษาปีที่ 4 ที่มีประสิทธิภาพตามเกณฑ์ 80/80 2) เปรียบเทียบผลสัมฤทธิ์ทางการเรียนก่อนและหลังเรียนด้วยบทเรียนสำเร็จรูปประกอบเทคนิค STAD รายวิชา ส31102 สังคมศึกษา เรื่อง กฎหมายในชีวิตประจำวัน กลุ่มสาระการเรียนรู้สังคมศึกษาศาสนาและวัฒนธรรม สำหรับนักเรียนชั้นมัธยมศึกษาปีที่ 4 3) ศึกษาความพึงพอใจของนักเรียนชั้นมัธยมศึกษาปีที่ 4 ที่มีต่อการเรียนโดยใช้บทเรียนสำเร็จรูปประกอบเทคนิค STAD รายวิชา ส31102 สังคมศึกษา เรื่อง กฎหมายในชีวิตประจำวัน กลุ่มสาระการเรียนรู้สังคมศึกษาศาสนาและวัฒนธรรม กลุ่มตัวอย่าง เป็นนักเรียนชั้นมัธยมศึกษาปีที่ 4 จำนวน 31 คน ซึ่งได้มาโดยการเลือกแบบเจาะจง (Purposive Sampling) เครื่องมือที่ใช้ในการวิจัย ได้แก่ 1) บทเรียนสำเร็จรูป เรื่อง กฎหมายในชีวิตประวัน จำนวน 12 เล่ม 2) แผนการจัดการเรียนรู้ จำนวน 12 แผน 3) แบบทดสอบวัดผลสัมฤทธิ์ทางการเรียน จำนวน 40 ข้อ มีความยากตั้งแต่ 0.47 ถึง 0.70 ค่าอำนาจจำแนกตั้งแต่ 0.33 ถึง 0.67 และมีความเชื่อมั่นเท่ากับ 0.92 และ 4) แบบสอบถามความพึงพอใจ 1 ฉบับ มีรายการสอบถามจำนวน 20 ข้อ มีค่าความเชื่อมั่นเท่ากับ 0.96 สถิติที่ใช้ในการวิจัย ได้แก่ ร้อยละ ค่าเฉลี่ย ส่วนเบี่ยงเบนมาตรฐาน และ t-test แบบ Dependent Sample

ผลการวิจัยสรุปได้ดังนี้

1. การจัดกิจกรรมการเรียนรู้โดยใช้บทเรียนสำเร็จรูปประกอบเทคนิค STAD รายวิชา ส31102 สังคมศึกษา เรื่อง กฎหมายในชีวิตประจำวัน กลุ่มสาระการเรียนรู้สังคมศึกษา ศาสนา และวัฒนธรรม สำหรับนักเรียนชั้นมัธยมศึกษาปีที่ 4 ที่ผู้รายงานได้สร้างขึ้น มีประสิทธิภาพ 83.78/83.14 สูงกว่าเกณฑ์ 80/80 ที่ตั้งไว้

2. ผลการเปรียบเทียบนักเรียนที่เรียนรู้โดยใช้บทเรียนสำเร็จรูปประกอบเทคนิค STAD รายวิชา ส31102 สังคมศึกษา เรื่อง กฎหมายในชีวิตประจำวัน กลุ่มสาระการเรียนรู้สังคมศึกษา ศาสนา และวัฒนธรรม สำหรับนักเรียนชั้นมัธยมศึกษาปีที่ 4 มีคะแนนผลสัมฤทธิ์เฉลี่ยหลังเรียน สูงกว่าก่อนเรียนอย่างมีนัยสำคัญทางสถิติที่ระดับ 0.01 ซึ่งเป็นไปตามสมมติฐานการวิจัย

3. นักเรียนชั้นมัธยมศึกษาปีที่ 4 มีความพึงพอใจต่อการเรียนรู้โดยใช้บทเรียนสำเร็จรูปประกอบเทคนิค STAD รายวิชา ส31102 สังคมศึกษา เรื่อง กฎหมายในชีวิตประจำวัน กลุ่มสาระการเรียนรู้สังคมศึกษา ศาสนา และวัฒนธรรม สำหรับนักเรียนชั้นมัธยมศึกษาปีที่ 4 โดยรวมและรายด้านทุกด้านอยู่ในระดับมากที่สุด